Maudhui: Mwenyekiti wa chama kikuu cha upinzani Tanzania, Chadema, Freeman Mbowe yupo rumande tango Novemba baada ya kufutiwa dhamana.

Vyama vya ACT-Wazalendo, CUF, UMD, NLD, Chadema, TLP, NCCR-Mageuzi na Chauma vilijadili na kupitisha makubaliano yaliyobatizwa jina la Azimio la Zanzibar. 

Azimio hilo la mwaka 2018 limebebwa na kauli mbiu ya 'kurudisha demokrasia' ambayo inadaiwa kuminywa kwa kipindi cha miaka mitatu sasa. 

Si lengo la makala haya kueleza makubaliano yaliyofikiwa bali kuchambua kile ninachoona namna gani vyama hivi vinatakiwa kusonga mbele baada ya makubaliano hayo.

Inakubalika kuwa ushirikiano miongoni mwa vyama katika siasa za ushindani.

Ni njia mojawpao ya kujenga demokrasia na mshikamano miongoni mwa viongozi,wafuasi na wanachama. 

Mazingira ya siasa

Chama cha siasa kinatakiwa kukumbushwa na kujikumbusha kuwa haki yake kisiasa ndio matunda ya ushiriki wa wanachama wake katika sekta hiyo.

Chama cha siasa kinatakiwa kukumbushwa kuwa hata siku moja bakuli la uji likiwa mezani haliendi mdomoni pasipo kutumia mkono kuinyanyua au mkono kutumia kijiko kunywa uji huo. 

Kwamba vyama vya siasa vifahamu kuwa katika mazingira ya utawala huu visitegemee kuletewa haki mlangoni kama mgeni mtoka mbali. 

Vyama vyetu vya siasa vinatakiwa kuwa na msingi wa hekaheka katika kutafuta haki zao kisiasa na wananchi kushiriki siasa kwa uhuru. 

Mwaka 2019 unaelekea kuwa wa hekaheka za kutafuta haki ya kidemokrasia katika kila eneo ambalo limefifishwa au haki zake kudhoofishwa. 

Kwa sababu haijawahi kutokea kokote duniani kuwa serikali iliyopo madarakani ikashindwa kutekeleza miradi ya maendeleo kwa wananchi wake kwa sababu ya kuwepo kwa mikutano ya hadhara. 

Maalim Seif: Yanayotokea chini ya Magufuli, hatujawahi kuyaona Tanzania

Rais wa nchi yoyote hashindwi kuzindua mradi kwa sababu nchi yake inafanya mikutano ya hadhara ya kisiasa. Chama kinachotawala katika nchi Tanzania hakishindwi kutekeleza ilani yake kwa sababu  vyama 15 vya Tanzania vitakuwa vinafanya mikutano ya hadhara au ndani pamoja na wanachama...\nMaudhui yaliyotangulia yanaweza kufupishwa kama ifuatavyo:
Viongozi wa vyama vya upinzani nchini Tanzania walikutana mwishoni mwa mwaka 2018 visiwani Zanzibar kwa mwaliko wa mwanasiasa mkongwe Maalim Seif Sharrif Hamad.